**ПЛАНИРАНЕ НА ДИСТАНЦИОННА ДОПЪЛНИТЕЛНА ПОДКРЕПА /ДДП/**

**ЗА ЛИЧНОСТНО РАЗВИТИЕ НА ДЕТЕ ИЛИ УЧЕНИК СЪС**

**СПЕЦИАЛНИ ОБРАЗОВАТЕЛНИ ПОТРЕБНОСТИ**

1. Проведете разговор с общообразователните учители /може и по телефон/ и уточнете как ще бъдат обучавани учениците
2. Проведете предварителен разговор с родител на детето дали е запознат, че има безплатен достъп до учебни ресурси в интернет. Едната част са задължителните учебници, а втората са различни образователни сайтове за самоподготовка и занимание на децата. Ако е необходимо по електронна поща изпратете линковете на родителите.
3. Попълнете Бланка с данни необходими за провеждането на дистанционно обучение на деца и ученици със СОП..
4. Направете си план за работа със всяко детето или ученика в зависимост от възможностите да комуникация посредством видео връзка /Viber, Skype или Facebook Messenger по желание на семейството/, подпомагане в образователни платформи или сайтове, разпространяване на образователен софтуер /за тези които имат устройства, но нямат интернет/, изготвяне на програми за обучение и развитие в домашни условия, работни листи, помагала и пособия .
5. Изгответе План-график от понеделник до петък за часовете, в които ще имате дейности с децата/учениците. Трябва да ги разпределите равномерно за всеки ден и да ги съобразите с дейностите на общообразователните учители. Графикът следва да се съгласува със семейството кога ще е удобно и дали ще има възрастен в подкрепа на детето/ученика.
6. Вариант за планиране видео сесия:

* Започвате с поздрав към детето/ученика и родителите.
* Задавате въпрос какво е учило детето/ученика от онлайн ресурсите и учебниците. В случай че става въпрос за дете в детска градина избирате тема от съответно образователно направление съобразно възрастовата група на детето съгласно Наредбата за предучилищното образование, както и съгласно плана за подкрепа при невербалните деца. Добре е тази информация да съберете предварително от родителите или от ученика преди самата сесия, за да може да си подготвите материали, видео ресурси и подходящи нагледни средства.
* При възможност следва да имате постоянна връзка с учителя на групата или класа, за да синхронизирате работата си и темите, по които работите. Това също влиза в работата за деня.
* Правите много кратко въведение или обяснение на темата, която е избрана, в рамките до 10 минути.
* Питате за въпроси, както и вие задаваме въпроси, за да добиете представа дали детето/ученикът се е ориентирало.
* Задавате въпрос дали учителите от училище или от детската градина са поставили дадени задачи за домашна работа и ако е така проверявате дали детето/ученикът среща трудности и помагате при необходимост.
* Задължително насочвате детето/ученикът към даден видео ресурс или онлайн образователна игра, свързана с темата на урока или педагогическата ситуация.
* Играете съвместна образователна игра в зависимост от специалните образователни потребности, например изпращате картинки с различи професии и детето трябва да ги познава, като след това даваме повече информация за важността на тази професия.
* Задавате въпрос какво ще обсъждате по време на следващата ви видео среща като трябва да имаме готовност вие самите да предложите подходяща тема.
* Добре е да зададете някаква задача, която детето може да изпълни самостоятелно в домашни условия.

1. Когато нямате видео сесии подготвяте образователни материали и ресурси за следващия ден, поддържате връзка с другите специалисти и учителите, които работят с детето/ученика. На нашия сайт има богата папка „Материали“.
2. **За всеки ден попълвате отчетната форма и в края на седмицата я изпращате на директора, координатора или лицето, което е отговорно за събирането й**. **За всеки урок се прилага доказателствен материал. Събирате всички използвани ресурси в електронен вид и работни листове в папка, която може да се поиска при необходимост.**
3. За децата/учениците, които нямат възможност да използват интернет ресурси, подготвяте принтирани материали, които се дават на родителите.